Fursecuri "Ciupercute" 

Ingrediente:
● Unt - 100 g  (pentru aluat - sa fie moale, la temperatura camerei)
● Zahar - 150 g  (+ 170g zahar pentru sirop)
● Smantana - 200 g  (am in vedere smantana simpla, fermentata, de preferat cu procent de grasime mai mare)
● Oua - 1 buc 
● Amidon alimentar - 50 g 
● Praf de copt - 0.25 lingurite  (un varf de lingurita)
● Sare - 0.5 lingurite 
● Esenta de vanilie - 1 buc 
● Faina alba calitate superioara - 500 g 
● Ciocolata neagra - 300 g 
● Unt - 100 g  (pentru glazura de ciocolata)
● Mac - 50 g 

Mod de preparare:
1. Cu o zi inainte recomand sa faceti acest lucru:
- luati hartie de copt, o taiati patrate cam de 4x4cm - 50-60 de bucati
2. - din fiecare patrat formati asa un con, varful de jos se strange bine si se rasuceste putin
3. - observati ca acest con ar trebui sa fie cam de grosime unui deget, eu asa le testam :)
4. - in asa fel formati 50-60 de conuri-pungi
5. Coacem palariile si piciorusele - asta-i aventura cea mai mare si va va lua un pic mai mult timp, deci recomand sa o faceti intr-o alta zi.
Intr-un bol mixati bine 100g de unt moale cu 150g de zahar.
6. Adaugati oul, smantana, vanilia, sare si iar amestecati bine.
7. La urma puneti faina, amidonul si praful de copt, amestecati cu o lingura sau cu un mixer(paletele pentru aluat).
8. Scoateti aluatul pe masa presarata cu faina si il mai framantati putin. Daca este lipicios mai adaugati putina faina in procesul de framantare pana nu se mai lipeste de maini.
9. Il taiati apoi in 2 bucati.
10. Dintr-o bucata vom face palariile - o taiati cam in 50 de bucatele mici, cat o nuca.
11. Formati bilute din ele si le arajati in tava de cuptor asternuta cu hartie de copt.
12. Se coc la cuptor preincalzit la 180 de grade, timp de 20-25 de minute, pana cand incep usor sa se rumeneasca dedesubt.
13. Cat sunt calde le scobiti atent cu cutitul in mijloc, sa facem loc pentru a lipi piciorusele.
Aici s-ar putea sa se mai strice unii biscuiti, deci actionati cu grija, dar va asigur ca imediat resturile vor fi devorate de cei ce misuna prin bucatarie :)
14. Acum luam a 2-a jumatate de aluat, formati din ea snururi cam de grosimea unui deget si le taiati in bucati de 2-2.5 cm lungime.
15. Unul din varfuri il mai subtiati putin cu degetele, ca sa intre usor in conurile de hartie pregatite anterior.
16. Deci logic ar trebui sa faceti aceste picioruse asa de groase ca sa intre usor in pungile-conuri. Nici prea subtiri, dar nici sa le inghesuiti acolo.
17. In acest fel modelati si puneti in conuri toate piciorusele - numarati sa aveti acelasi numar de picioruse cate palarioare ati facut inainte.
18. Se coc la cuptor preincalzit la 180 de grade timp de 10-15 minute, aveti grija sa nu le rumeniti prea tare, ar fi perfect sa ramane albe - eu le-am cam rumenit, faceam si alte activitati in bucatarie si le-am scapat putin.
19. Deci la final avem palariile putin gaurite si acelasi nr de picioruse pentru ele.
Asa se pot face din timp(chiar si o saptamana) si le puteti asambla cu 1-2 zile inainte de eveniment.
20. Asamblarea:
Fierbeti un sirop din 170g zahar si 4 linguri de apa - cand incepe sa fiarba si zaharul s-a topit complet il luati de pe foc.
21. Inmuiati bine varful mai subtire al piciorusului in sirop si il montati in gaura din palarie.
Daca nu se prinde bine din prima mai inmuiati de 2-3 ori.
Daca pe parcurs siropul se zahariseste il mai puneti pe foc si il incalziti.
22. Apoi dupa ce le-ati prins, usor treceti baza piciorusului prin sirop apoi prin mac, sa facem acel "pamant" pe ciupercuta.
23. Ciupercile astfel asamblate le aranjati intr-o tava sau platou si lasati cateva ore sa se usuce bine siropul si sa se prinda.
24. Glazura:
Ultima etapa este glazurarea cu ciocolata - pentru asta rupeti ciocolata neagra bucatele, puneti intr-o cratita mica cu fund gros, adaugati 100g de unt si puneti pe foc mic la topit, sau pe bain-marie.
25. Lasati pe foc si amestecati periodic pana ciocolata si untul se topesc complet, nu lasati sa fiarba.
26. Apoi luam fiecare ciupercuta(dupa ce s-a intarit siropul de zahar) si o trecem cu palaria prin ciocolata.
Daca pe parcurs ciocolata se mai ingroasa si nu puteti lucra cu ea o mai incalziti putin, sa fie mai lichida.
27. Aranjati ciupercile in tava asternuta cu hartie de copt, pe o parte.
Lasati sa se raceasca complet, perfect ar fi peste noapte, mai la racoare.
28. Asta a fost tot, simplu nu? :)) Cu putina organizare si planificare chiar asa va fi, puteti sa implicati si copiii in proces.
Va asigur ca isi merita tot efortul si chiar mai mult, acum le-as mai face cu mare placere, vor fi o infrumusetare pentru orice masa de sarbatoare, dar mai ales veti face fericiti copiii.
Pofta Buna!